cyanic-selkie/wikianc huggingface dataset:
స్మార్ట్‌ఫోన్
స్మార్ట్‌ఫోన్ అనేది మొబైల్ టెలిఫోన్, కంప్యూటింగ్ పనులను కలిపి చేసే పోర్టబుల్ పరికరం. బలమైన హార్డ్‌వేర్ సామర్థ్యాలు, విస్తృతమైన మొబైల్ ఆపరేటింగ్ సిస్టమ్‌లతో ఇవి సాధారణ ఫీచర్ ఫోన్ల కంటే భిన్నంగా ఉంటాయి. వీటి లోని ఆపరేటింగ్ సిస్టమ్‌ల సాయంతో అనేక సాఫ్ట్‌వేర్, ఇంటర్నెట్ ( మొబైల్ బ్రాడ్‌బ్యాండ్ ద్వారా వెబ్ బ్రౌజింగ్‌తో సహా), మల్టీమీడియా పనులు (సంగీతం, వీడియో, కెమెరాలు, గేమింగ్‌తో సహా) చేస్తాయి. సాధారణ ఫోన్లలో ఉండే వాయిస్ కాల్స్, టెక్స్ట్ మెసేజింగ్ వంటి విధులు మామూలుగానే చేస్తాయి. స్మార్ట్‌ఫోన్‌లలో అనేక మెటల్-ఆక్సైడ్-సెమీకండక్టర్ (MOS) ఇంటిగ్రేటెడ్ సర్క్యూట్ (IC) చిప్‌లు ఉంటాయి. వీటిలో ఉన్న సెంసర్ల సాయంతో మాగ్నెటోమీటర్, సామీప్య సెన్సార్‌లు, బేరోమీటర్, గైరోస్కోప్, యాక్సిలెరోమీటర్ వంటి అనేక అప్లికేషన్లు పనిచేస్తాయి. స్మార్ట్‌ఫోన్లలో వైర్‌లెస్ కమ్యూనికేషన్ ప్రోటోకాల్‌లకు ( బ్లూటూత్, వై-ఫై, లేదా శాటిలైట్ నావిగేషన్ వంటివి) మద్దతు ఉంటుంది.
ప్రారంభ స్మార్ట్‌ఫోన్‌లు ప్రధానంగా ఎంటర్‌ప్రైజ్ మార్కెట్ వైపు దృష్టిపెట్టాయి. సెల్యులార్ టెలిఫోనీ అంశాన్ని కూడా చేర్చి, స్వతంత్ర వ్యక్తిగత డిజిటల్ అసిస్టెంట్ (PDA) పరికరాల స్థానాన్ని ఆక్రమించే ప్రయత్నం చేసాయి. కానీ పెద్ద ఆకారం, తక్కువ బ్యాటరీ జీవితం, నిదానంగా ఉండే అనలాగ్ సెల్యులార్ నెట్‌వర్క్‌లు, ఇంకా పరిణతి చెందని వైర్‌లెస్ డేటా సేవలు వంటి కారణాల వల్ల ఇవి అంతగా ప్రాచుర్యం పొందలేదు. MOS ట్రాన్సిస్టర్‌లు పరిమాణంలో మరింత చిన్నవై సబ్-మైక్రాన్ స్థాయిలకు చేరడం, మెరుగైన లిథియం-అయాన్ బ్యాటరీ రావడం, వేగవంతమైన డిజిటల్ మొబైల్ డేటా నెట్‌వర్క్‌లు, మొబైల్‌ను అనుమతించే మరింత పరిణతి చెందిన సాఫ్ట్‌వేర్ ప్లాట్‌ఫారాలు రావడం వగైరాలతో ఈ సమస్యలు పరిష్కారమై పోయాయి.
2000వ దశకంలో, NTT DoCoMo యొక్క i-మోడ్ ప్లాట్‌ఫారమ్, బ్లాక్‌బెర్రీ, నోకియా ల సింబియన్ ప్లాట్‌ఫార్మ్, విండోస్ మొబైళ్ళు మార్కెట్లో ఆదరణ పొందడం మొదలైంది. ఈ మోడల్‌లలో ఎక్కువగా QWERTY కీబోర్డులు లేదా రెసిస్టివ్ టచ్‌స్క్రీన్ ఇన్‌పుట్‌ ఉండేవి. ఈమెయిల్, వైర్‌లెస్ ఇంటర్నెట్‌ అవసరాన్ని అవి నొక్కిచెప్పాయి. 2000ల చివరలో ఐఫోన్‌కు పెరుగుతున్న ప్రజాదరణను అనుసరించి, మెజారిటీ స్మార్ట్‌ఫోన్‌లు సన్నని, స్లేట్-వంటి ఫార్మ్ ఫ్యాక్టర్లతో వచ్చాయి. వీటికి పెద్ద, కెపాసిటివ్ స్క్రీన్‌లుంటాయి. భౌతిక కీబోర్డ్‌ల కంటే మల్టీ-టచ్ సంజ్ఞలకు మద్దతునిస్తాయి. కేంద్రీకృత స్టోర్ నుండి అదనపు అప్లికేషన్‌లను డౌన్‌లోడ్ చేసుకోడానికి, లేదా కొనుక్కోడానికి, క్లౌడ్ స్టోరేజ్, సింక్రొనైజేషన్, వర్చువల్ అసిస్టెంట్‌లు అలాగే మొబైల్ చెల్లింపు సేవలను ఉపయోగించడానికీ వినియోగదారులకు వీలు కలిగించాయి. స్మార్ట్‌ఫోన్‌లు PDAలు, హ్యాండ్‌హెల్డ్/పామ్-సైజ్ PCలు, పోర్టబుల్ మీడియా ప్లేయర్‌లను (PMP) తొలగించి వాటి స్థానాన్ని ఆక్రమించాయి. మెరుగైన హార్డ్‌వేర్, వేగవంతమైన వైర్‌లెస్ కమ్యూనికేషన్ (LTE వంటి ప్రమాణాల కారణంగా) స్మార్ట్‌ఫోన్ పరిశ్రమ అభివృద్ధికి ఊతమిచ్చాయి. 2012 మూడవ త్రైమాసికంలో, ప్రపంచవ్యాప్తంగా 100 కోట్ల స్మార్ట్‌ఫోన్‌లు వాడుకలో ఉన్నాయి. 2013 ప్రారంభంలో ప్రపంచ స్మార్ట్‌ఫోన్ విక్రయాలు ఫీచర్ ఫోను అమ్మకాల గణాంకాలను అధిగమించాయి.
చరిత్ర
1996 ఆగస్టులో, నోకియా సంస్థ Nokia 9000 కమ్యూనికేటర్‌ను విడుదల చేసింది. ఇది Nokia 2110 పై ఆధారపడిన ఒక డిజిటల్ సెల్యులార్ PDA. ఇందులో జియోవర్క్స్ వారి PEN/GEOS 3.0 ఆపరేటింగ్ సిస్టమ్‌పై ఆధారపడిన ఇంటిగ్రేటెడ్ సిస్టమ్‌ ఉంది. పైన డిస్‌ప్లే, క్రింద భౌతిక QWERTY కీబోర్డ్‌తో ఉండే క్లామ్‌షెల్ డిజైన్ లో రెండు భాగాలను కీలుతో కలిపారు. ఈ PDA ఈమెయిలును అందించింది; క్యాలెండర్, చిరునామా పుస్తకం, కాలిక్యులేటర్, నోట్‌బుక్ అప్లికేషన్‌లు; టెక్స్ట్ ఆధారిత వెబ్ బ్రౌజింగ్; ఫ్యాక్స్‌లను పంపడం, స్వీకరించడం.. ఇవన్నీ చెయ్యగలిగింది. మూసివేసినప్పుడు, ఈ పరికరాన్ని డిజిటల్ సెల్యులార్ టెలిఫోన్‌గా ఉపయోగించవచ్చు.
జూన్ 1999లో Qualcomm "pdQ స్మార్ట్‌ఫోన్"ను విడుదల చేసింది, ఇది పామ్ PDA, ఇంటర్నెట్ కనెక్టివిటీతో కూడిన CDMA డిజిటల్ PCS స్మార్ట్‌ఫోన్.
తదుపరి మైలురాయి పరికరాలు ఇలా ఉన్నాయి:
ఫారమ్ ఫ్యాక్టర్, ఆపరేటింగ్ సిస్టమ్ మార్పులు
2000ల చివరలో, 2010ల ప్రారంభంలో స్మార్ట్‌ఫోన్ ఇంటర్‌ఫేస్‌లు ఫిజికల్ కీబోర్డులు, కీప్యాడ్‌లు ఉన్న పరికరాల నుండి పెద్ద ఫింగర్-ఆపరేటెడ్ కెపాసిటివ్ టచ్‌స్క్రీన్‌లకు మారాయి. పెద్ద కెపాసిటివ్ టచ్‌స్క్రీన్ కలిగిన మొదటి ఫోన్ LG ప్రాడా. LG దీన్ని 2006 డిసెంబరులో ప్రకటించింది. ఇది 3 అంగుళాల, 240x400 పిక్సెళ్ళ తెరతో, 144p వీడియో రికార్డింగ్ సామర్థ్యమున్న 2-మెగాపిక్సెల్ డిజిటల్ కెమెరా, LED ఫ్లాష్, సెల్ఫ్ పోర్ట్రెయిట్‌ల కోసం మినియేచర్ మిర్రర్‌తో ఫ్యాషన్ ఫీచర్ ఫోన్‌ను రూపొందించారు.
2007 జనవరిలో, ఆపిల్ కంప్యూటర్ ఐఫోన్‌ను పరిచయం చేసింది. దీనిలో 3.5" కెపాసిటివ్ టచ్‌స్క్రీన్‌ను ఉంది. ఆ సమయంలో చాలా స్మార్ట్‌ఫోన్ స్క్రీన్‌ల కంటే రెండు రెట్లు సాధారణ రిజల్యూషన్‌తో ఉంది. ఫోన్‌లకు మల్టీ-టచ్‌ని పరిచయం చేసింది. ఇది ఫోటోలు, మ్యాప్‌లు, వెబ్ పేజీలలో జూమ్ ఇన్ లేదా అవుట్ చేయడానికి "పిన్చింగ్" వంటి సంజ్ఞలను చేర్చింది. సమకాలీన స్మార్ట్‌ఫోన్‌లలో విలక్షణమైన స్టైలస్‌ను, కీబోర్డ్ లేదా కీప్యాడ్ నూ తీసేసి, మాస్ మార్కెట్‌ను లక్ష్యంగా చేసుకున్న మొదటి పరికరం ఈ iPhone. వాటి స్థానంలో ఇది, నేరుగా వేలితో ఇన్‌పుట్ ఇవ్వగల పెద్ద టచ్‌స్క్రీన్‌ను ఉపయోగించింది.
ఐఫోన్ ఆపరేటింగ్ సిస్టమ్, PDAలు, ఫీచర్ ఫోన్‌ల నుండి రూపొందిన ఇతర ఓయెస్‌ల కంటే భిన్నంగా ఉంది. ఇతర స్మార్ట్‌ఫోన్లలో ఉన్న వెబ్ బ్రౌజర్లను వాడాలంటే వెబ్ పేజీలను ప్రత్యేకంగా WML, cHTML, లేదా XHTML వంటి సాంకేతికతలను ఉపయోగించి తయారు చేయాల్సి వచ్చేది. కానీ ఐఫోనులో Apple వారి Safari బ్రౌజరును స్థాపించింది. ఇది అన్ని వెబ్‌సైట్లనూ చూపిస్తుంది - ఫోన్‌ల కోసం ప్రత్యేకంగా వెబ్‌సైట్‌లను రూపొందించాల్సిన పని లేదు.
అధునాతన అప్లికేషన్‌లకు మద్దతు ఇచ్చేంత శక్తివంతమైన సాఫ్ట్‌వేర్, పెద్ద కెపాసిటివ్ టచ్‌స్క్రీన్‌తో కూడిన డిజైను కలిసి మరొక స్మార్ట్‌ఫోన్ OS ప్లాట్‌ఫారమ్ ఆండ్రాయిడ్ అభివృద్ధికి దారి తీసాయి. అప్పటి ప్రోటోటైప్ పరికరంలో బయటికి లాగితే వచ్చే ఫిజికల్‌ కీబోర్డు ఉండేది. ఆ సమయంలో Google ఇంజనీర్లు, టచ్‌స్క్రీన్ ఉన్నంతమాత్రాన భౌతిక కీబోర్డు, బటన్‌ల అవసరం తొలగి పోదు అని భావించారు. ఆండ్రాయిడ్ సవరించిన లైనక్స్ కెర్నల్ పై ఆధారపడి ఉంది. PDAలు, ఫీచర్ ఫోన్‌ల నుండి రూపొందిన మొబైల్ ఆపరేటింగ్ సిస్టమ్‌ల కంటే ఎక్కువ శక్తిని అందిస్తుంది. మొదటి ఆండ్రాయిడ్ పరికరం, HTC డ్రీమ్ ఫోను 2008 సెప్టెంబరులో విడుదలైంది.
అమ్మకాలు
2011లో, శామ్‌సంగ్‌కు ప్రపంచవ్యాప్తంగా అత్యధిక మార్కెట్ వాటా ఉంది, ఆ తర్వాత ఆపిల్ ఉంది. 2013లో, శామ్‌సంగ్ మార్కెట్ వాటా 31.3%, 2012లో 30.3% నుండి స్వల్పంగా పెరిగింది. ఆపిల్ వాటా 15.3% వద్ద ఉంది, 2012లో 18.7% నుండి ఇది తగ్గింది. హువావీ, LG, లెనోవో ఒక్కొక్క దాని వాటా 5%. 2012 కంటే ఇవి పెరిగాయి. ఇతరుల వాటా సుమారుగా 40% ఉండగా, ఇది మునుపటి సంవత్సరాల సంఖ్యకు సమానం. Apple మాత్రమే మార్కెట్ వాటాను కోల్పోయింది. అయితే, వారి అమ్మకాల పరిమాణం మాత్రం 12.9% పెరిగింది.
Q1 2014లో, శామ్‌సంగ్ మార్కెట్‌ వాటా 31% ఉంది. యాపిల్ వాటా 16%. Q4 2014లో, యాపిల్ వాటా 20.4% ఉండగా శామ్‌సంగ్ వాటా 19.9%. Q2 2016లో, శామ్సంగ్‌కు 22.3% వాటా ఉండగా, యాపిల్‌కు 12.9% ఉంది. Q1 2017లో, 8 కోట్ల యూనిట్ల అమ్మకాలతో శామ్‌సంగ్ మొదటి స్థానంలో ఉంది, 5.08 కోట్లతో యాపిల్, 3.46 కోట్లతో హువావీ, 2.55 కోట్లతో ఒప్పో, 2.27 కోట్లతో వివో తరువాతి స్థానాల్లో ఉన్నాయి.
ఆదాయం పరంగా చూస్తే, శామ్‌సంగ్ మొబైల్ వ్యాపారం యాపిల్ వ్యాపారంలో సగమే ఉంది. యాపిల్ వ్యాపారం 2013 నుండి 2017 సంవత్సరాలలో చాలా వేగంగా పెరిగింది. ఒప్పో యాజమాన్యంలోని బ్రాండ్ అయిన రియల్‌మి, Q2 2019 నుండి ప్రపంచవ్యాప్తంగా అత్యంత వేగంగా అభివృద్ధి చెందుతున్న ఫోన్ బ్రాండ్. చైనాలో హువావీ, ఆనర్‌ లు హువావీ యాజమాన్యంలోని బ్రాండ్లు. వీటికి 46% మార్కెట్‌ ఉంది. పెరుగుతున్న చైనీస్ జాతీయవాదం అండగా 2019 లో 66% వార్షిక వృద్ధిని నమోదు చేసింది. 2019లో, శామ్‌సంగ్‌కు దక్షిణ కొరియా 5G స్మార్ట్‌ఫోన్‌ మార్కెట్‌లో 74% వాటా ఉంది.
భారతదేశంలో
భారతదేశంలో స్మార్ట్‌ఫోన్ల అమ్మకాల్లో చైనా కంపెనీలు ఆధిపత్యం వహిస్తున్నాయి. మొత్తం అమ్మిన ఫోన్ల సంఖ్యలో షియోమి అగ్రస్థానంలో ఉండగా, శామ్‌సంగ్ రెండవ స్థానంలో ఉంది. 2020 లో దేశంలో అమ్మిన మొత్తం ఫోన్ల సంఖ్య 14.97 కోట్లు కాగా 2021 లో అమ్మిన మొత్తం ఫోన్ల సంఖ్య 16 కోట్లు. 2021 లో 4 కోట్లు షియోమి 4 కోట్లు, శామ్‌సంగ్ 2.8 కోట్ల ఫోన్లు అమ్మాయి. 2020, 2021 లో భారతదేశంలో అమ్ముడైన వివిధ బ్రాండ్ల ఫోన్ల వివరాలు ఇవి:
బెంగళూరు ఉత్తర లోక్‌సభ నియోజకవర్గం
బెంగళూరు ఉత్తర లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 పార్లమెంటరీ నియోజకవర్గాలలో ఒకటి. ఈ నియోజకవర్గం బెంగుళూరు జిల్లా పరిధిలో 08 అసెంబ్లీ స్థానాలతో ఏర్పడింది.
మూలాలు
వర్గం:కర్ణాటక లోక్‌సభ నియోజకవర్గాలు
గుడ్ లక్ సఖీ
గుడ్ లక్ సఖీ తెలుగులో నిర్మిస్తున్న సినిమా. దిల్ రాజు సమర్పణలో వర్త్ ఏ షాట్ మోషన్ ఆర్ట్స్ బ్యానర్ పై సుధీర్ చంద్ర పడిరి నిర్మించిన ఈ చిత్రానికి నగేశ్ కుకునూర్ దర్శకత్వం వహించాడు. కీర్తి సురేష్, ఆది పినిశెట్టి, జగపతిబాబు, రాహుల్ రామకృష్ణ ప్రధాన పాత్రల్లో నటించిన ఈ సినిమా 28 జనవరి 2022న విడుదల కానుంది.
చిత్ర నిర్మాణం
ఈ సినిమాను అక్టోబర్ 2019న ప్రారంభించారు. ఈ సినిమా ట్రైలర్ ను 15 ఆగస్ట్ 2020న విడుదల చేశారు. ఈ సినిమాను 3 జూన్ 2021న విడుదల చేయాలని నిర్మాతలు భావించారు, కానీ కోవిడ్ రెండో వేవ్ కారణంగా థియేటర్స్ మూతపడడంతో సినిమా విడుదలను వాయిదా వేశారు.
మూలాలు
వర్గం:2021 తెలుగు సినిమాలు వర్గం:జగపతి బాబు నటించిన చిత్రాలు
సచ్చిదానంద సిన్హా
సచ్చిదానంద సిన్హా,  (1871 నవంబరు 10 -1950 మార్చి 6) ఒక భారతీయ న్యాయవాది, పార్లమెంటు సభ్యుడు, పాత్రికేయుడు.
జీవితం ప్రారంభదశ
సిన్హా 1871 నవంబరు 10న బెంగాల్ ప్రెసిడెన్సీ ప్రస్తుత బీహార్ రాష్ట్రంలోని ఆరా నగరంలో ధనికంగా బాగాఉన్న కాయస్థ అంబస్థ్ కుటుంబంలో జన్మించాడు. అతను పాట్నా, కలకత్తా సిటీ కాలేజీలో చదువుకున్నాడు. అతను న్యాయవాది కావడానికి లండన్‌లో న్యాయశాస్త్రాన్ని అభ్యసించాడు. లండన్ నుండి తిరిగి వచ్చిన తరువాత, సిన్హా బీహార్ ప్రత్యేక ప్రావిన్స్ కోసం ఒక చిన్న సమూహంతో ఒక ఉద్యమాన్ని ప్రారంభించాడు.ఇది 1912 లో బీహార్, ఒరిస్సా ప్రావిన్స్ ఏర్పాటుగా గ్రహించబడింది.
వృత్తి జీవితం
సిన్హా 1893 లో కలకత్తా ఉన్నత న్యాయస్థానంలో న్యాయవాదిగా తన వృత్తిని ప్రారంభించాడు.అతను 1896 నుండి అలహాబాద్ ఉన్నత న్యాయస్థానంలో 1916 నుండి పాట్నా న్యాయస్థానంలోన్యాయవాదిగా చేశాడు. తన తొలినాళ్లలో, సిన్హా 1899 నుండి 1920 వరకు, భారత జాతీయ కాంగ్రెస్‌లో సభ్యుడిగా ఉన్నాడు.భారత జాతీయ కాంగ్రెస్ కార్యదర్శిగా ఒక పర్యాయం సేవలందించాడు. అతను హోమ్ రూల్ స్వరాజ్యోద్యమం పాల్గొన్నాడు.
అతను పాట్నా విశ్వవిద్యాలయం వైస్-ఛాన్సలర్‌లలో ఒకడు, 1936 నుండి 1944 వరకు ఆ పదవిలో ఉన్నాడు.అతను తన భార్య రాధిక జ్ఞాపకార్థం 1924 లో సింహా గ్రంథాలయం అనేపేరుతో ఒక భవనం నిర్మించాడు. 1910 నుండి 1920 వరకు సామ్రాజ్య శాసన మండలి, భారత శాసనసభలలో సభ్యుడు .అతను 1921లో అసెంబ్లీ ఉపాధ్యక్షుడుగా వ్యవహరించాడు. అతను బీహార్, ఒరిస్సా లెజిస్లేటివ్ కౌన్సిల్‌లో రాష్ట్రపతి పదవిని నిర్వహించాడు. అతను బిహార్, ఒరిస్సా ప్రభుత్వ ఎగ్జిక్యూటివ్ కౌన్సిలర్, ఫైనాన్స్ మెంబర్‌గా పనిచేసాడు.అందువలన, ఒక ప్రావిన్స్‌లో ఫైనాన్స్ మెంబర్‌గా నియమించబడిన మొదటి భారతీయుడు. తరువాత బీహార్ శాసనసభ సభ్యుడుగా పనిచేసాడు. .
మొదటి రాజ్యాంగ అసెంబ్లీ ఎన్నికల తర్వాత 1946  డిసెంబరు 9 న రాజ్యాంగ సభ మొదటి సమావేశం జరిగింది. సచ్చిదానంద సిన్హా దానిలో సీనియర్ సభ్యుడు. దాని వలన అతను రాజ్యాంగ పరిషత్ తాత్కాలిక అధ్యక్షుడిగా ఎంపికయ్యాడు. ఔరంగాబాద్‌లోని ఒక విభాగ కళాశాల సచ్చిదానంద సిన్హాకు అంకితం చేయబడింది. దానికి సచ్చిదానంద్ సిన్హా కళాశాల అని పేరు పెట్టారు.స్వాతంత్ర్యానికి ముందు ప్రముఖ గాంధేయవాది అనుగ్రహ నారాయణ్ సిన్హాతో కలిసి అఖౌరి కృష్ణ ప్రకాష్, సిన్హా దీనిని స్థాపించారు. 1943 ఆ సమయంలో 72 సంవత్సరాల వయస్సులో ఉన్న సచ్చిదానంద్ సిన్హా నివాళిగా సిన్హా పేరు పెట్టారు.
అమెరికా అధ్యక్షుడు బరాక్ ఒబామా 2015 జనవరిలో భారతదేశాన్ని సందర్శించినప్పుడు, యుఎస్ నుండి భారతదేశానికి పంపిన మొదటి తంతివార్త సందేశ పత్రం అతనికి అందజేశారు. దీనిని సింహాకు అప్పటి రాష్ట్ర కార్యదర్శి డీన్ అచ్చెసన్ అందిచ్చాడు.
మూలాలు
వర్గం:1950 మరణాలు వర్గం:1871 జననాలు వర్గం:న్యాయవాదులు వర్గం:లోక్‌సభ సభ్యులు వర్గం:పాత్రికేయులు వర్గం:ఉద్యమకారులు వర్గం:బీహార్ రాజకీయ నాయకులు వర్గం:బీహార్ స్వాతంత్ర్య సమర యోధులు వర్గం:బ్రిటిషు భారతదేశ కేంద్ర శాసనసభ సభ్యులు
హైపోథైరాయిడిజం
హైపోథైరాయిడిజం, థైరాయిడ్ గ్రంథి తగినంత థైరాయిడ్ హార్మోన్ ను ఉత్పత్తి చేయనప్పుడు వచ్చే వ్యాధి. ఈ వ్యాధి ప్రభావంతో చలిని తట్టుకోలేకపోవడం, నీరసం, మలబద్దకం, హృదయ స్పందన రేటు తగ్గడం, నిరాశ, బరువు పెరగడం వంటి అనేక లక్షణాలలు కలుగుతాయి. కొన్నిసార్లు గ్రంథివాపు వ్యాధి కారణంగా మెడ ముందుభాగంలో వాపు ఏర్పడుతుంది. గర్భధారణ సమయంలో హైపోథైరాయిడిజం చికిత్స చేయకపోతే పుట్టిన శిశువులో పెరుగుదల, మేధోవికాసం తగ్గడంతోపాటు పుట్టుకతో వచ్చే అయోడిన్ లోపం సిండ్రోమ్‌కు దారితీస్తుంది.
దాసరి కోటిరత్నం
right|thumb|దాసరి కోటిరత్నం దాసరి కోటిరత్నం (1910 - డిసెంబరు 21, 1972) ప్రముఖ రంగస్థలనటి, తొలితరం తెలుగు సినిమా నటి, చిత్ర నిర్మాత. తెలుగు సినిమారంగలో తొలి మహిళా చిత్ర నిర్మాత.
హైపోథైరాయిడిజం
తీసుకునే ఆహారంలో అయోడిన్ తక్కువగా ఉండడం హైపోథైరాయిడిజం రావడానికి అత్యంత ముఖ్య కారణం. థైరాయిడ్-స్టిమ్యులేటింగ్ హార్మోన్ (టి.ఎస్.హెచ్), థైరాక్సిన్ స్థాయిలను కొలిచే రక్త పరీక్షలతో ఈ హైపోథైరాయిడిజం రోగ నిర్ధారణ చేయవచ్చు. ఉప్పులో అయోడిన్ శాతాన్ని పెంచడం ద్వారా అనేకమందిలో ఈ హైపోథైరాయిడిజం నిరోధించబడింది. లెవోథైరాక్సిన్‌తో థైరాయిడ్ హార్మోన్ ను పెంచడం ద్వారా ఈ హైపోథైరాయిడిజానికి చికిత్స చేయవచ్చు. గర్భధారణ సమయంలో థైరాయిడ్ మందులు వాడడం శ్రేయస్కరం.
దాసరి కోటిరత్నం
జననం
కోటిరత్నం, 1910లో గుంటూరు జిల్లా ప్రత్తిపాడులో జన్మించింది. తండ్రి రంగస్థల నటుడు కావడంతో చిన్నప్పటినుండే కోటిరత్నానికి నటనలో శిక్షణ ఇచ్చాడు. 9వ యేటనే రంగస్థలంలో అడుగుపెట్టి హరిశ్చంద్ర నాటకంలో లోహితస్య, బొబ్బిలి యుద్ధం నాటకంలో చిన్నరంగారావు, లవకుశలో కుశుడు, ప్రహ్లాదలో ప్రహ్లాద మొదలైన పాత్రలు ధరించింది. ఈమె నాటకాలలో నటిస్తూనే రాజనాల వెంకటప్పయ్య శాస్త్రి వద్ద శాస్త్రీయ సంగీతంలోకూడా శిక్షణ పొందింది. అద్భుత నటనకు మధుర స్వరం తోడవటంతో మంచి నటీమణిగా పేరుతెచ్చుకున్నది.
హైపోథైరాయిడిజం
వ్యాధి లక్షణాలు
హైపోథైరాయిడిజం ఉన్నవారికి ప్రత్యేకంగా రోగ లక్షణాలు ఉండవు.. సాధారణంగా కనిపించే లక్షణాలు హైపోథైరాయిడిజంతో సంబంధాన్ని కలిగివుంటాయి.
దాసరి కోటిరత్నం
జననం
దాసరి కోటిరత్నానికి రంగస్థల నటిగా, గాయనిగా ఎనలేని ప్రఖ్యాతి ఉంది. ఈమె తొలి మహిళా నాటకసమాజ స్థాపకురాలు. ఈమె నాటకల్లో స్త్రీ పాత్రలతో పాటు అనేక పురుష పత్రాలు ధరించేది. లవకుశ పాత్రలతో ఆరంభమైన ఆమె నటన రామదాసు, కంసుడు వంటి గంభీరమైన పురుష పాత్రలను కూడా వేసి మెప్పించింది. సావిత్రి నాటకంలో సత్యవంతుడు, సక్కుబాయి నాటకంలో కృష్ణుడు ఆమె ధరించిన పాత్రల్లో ప్రసిద్ధి చెందినవి. ఈమె సతీ అనసూయ, గంగావతరణం మొదలైన నాటకాల్లో నారదుని పాత్ర కూడా పోషించింది. పురుషులకు మాత్రమే పరిమితమైన రోజుల్లో స్వంతంగా నాటక సమాజాన్ని నిర్వహించింది. తల్లి మరణించిన తర్వాత ప్రత్తిపాడును వదిలి తాతగారి ఊరైన నక్కబొక్కల పాడుకు వెళ్ళింది. అక్కడే నాటకసమాజం స్థాపించింది. నక్కబొక్కల పాడు చిన్న పల్లెటూరైనా కోటిరత్నం నాటక సమాజానికి అనతి కాలంలోనే మంచి పేరు వచ్చింది. ఈ సమాజం వేసిన నాటకాలు కొన్ని ఐదు సంవత్సరాల పాటు నిరవధికంగా ప్రదర్శించబడ్డాయి. ఐదేళ్ళ తర్వాత మకాం గుంటూరుకు మార్చి అక్కడ నాటక సమాజాన్ని కొనసాగించింది. ఈమె నాటక సమాజంలో పారుపల్లి సుబ్బారావు, తుంగల చలపతిరావు వంటివారు పనిచేసేవారు. ఈమె బృందలో పాతిక మంది దాకా స్త్రీ పాత్ర ఉండేవారని ప్రతీతి. ఎన్నో నాటకాలు అభ్యాసం చేసి, ఊరూరా ప్రదర్శించేవారు. అందరికీ కోటిరత్నం నెలవారీ జీతాలు ఇచ్చేవారు. నాటకాల్లో వచ్చిన పేరుతో ఆమె సినిమాల్లో ప్రవేశింది.
హైపోథైరాయిడిజం
వ్యాధి లక్షణాలు
thumb|300x300px|హైపోథైరాయిడిజం వ్యాధి లక్షణాలు
దాసరి కోటిరత్నం
మరణం
1958లో ఈమె అనారోగ్యం పాలై గొంతు దెబ్బతినడంతో నటనా అవకాశాలు తగ్గిపోయాయి. తెలుగు సినిమా, నాటక రంగాలలో 45 సంవత్సరాల పాటు విశేషకృషి చేసిన కోటిరత్నం 1972, డిసెంబరు 21 న చిలకలూరిపేటలో మరణించింది.
హైపోథైరాయిడిజం
గర్భదారణ సమయంలో
సబ్‌క్లినికల్ హైపోథైరాయిడిజం వల్ల సంతానలేమి కి దారితీస్తుంది, కొన్నికొన్నిసార్లు గర్భస్రావం అయ్యే ప్రమాదం కూడా ఉంది. గర్భధారణ ప్రారంభంలో హైపోథైరాయిడిజం, ప్రి-ఎక్లంప్సియా వల్ల తక్కువ తెలివితేటలతో ఉన్న సంతానం కలగడంకానీ, పుట్టిన సమయంలో శిశు మరణించే ప్రమాదంకానీ కలగవచ్చు. గర్భధారణలో 0.3–0.5% మహిళలు హైపోథైరాయిడిజం వ్యాధికి గురవుతున్నారు.
దాసరి కోటిరత్నం
మూలాలు
వర్గం:తెలుగు సినిమా నటీమణులు వర్గం:1972 మరణాలు వర్గం:తెలుగు రంగస్థల నటీమణులు వర్గం:తెలుగు సినిమా నిర్మాతలు వర్గం:1910 జననాలు వర్గం:గుంటూరు జిల్లా రంగస్థల నటీమణులు వర్గం:గుంటూరు జిల్లా సినిమా నటీమణులు వర్గం:గుంటూరు జిల్లా సినిమా నిర్మాతలు
హైపోథైరాయిడిజం
పిల్లలలో
హైపోథైరాయిడిజంతో బాధపడుతున్న పసి పిల్లలు సాధారణ జనన బరువు, ఎత్తు కలిగి ఉంటారు. కొంతమందిలో మగత, కండరాల స్థాయి తగ్గడం, గట్టిగా ఏడవడం, తినడంలో ఇబ్బందులు, మలబద్దకం, నాలుక వెడల్పు అవడం, బొడ్డు హెర్నియా, పొడి చర్మం, శరీర ఉష్ణోగ్రత తగ్గడం, కామెర్లు వంటివి రావచ్చు. థైరాయిడ్ హార్మోన్ ఉత్పత్తి చేయని థైరాయిడ్ గ్రంథి ఉన్న పిల్లలలో ఈ వ్యాధి అభివృద్ధి చెందుతుంది. అయోడిన్ లోపం ఉన్న ప్రాంతాల్లో పెరుగుతున్న పిల్లలలో కూడా గ్రంథివాపు వ్యాధి సంక్రమిస్తుంది. దీనివల్ల పెరుగుదల ఆలస్యమవడం, శిశువులకు చికిత్స చేయకపోతే మేధో బలహీనత వంటి సమస్యలు వస్తాయి.
చరిత్ర
కుడి|thumb|చికిత్స చేయకపోవడంతో పుట్టుకతో హైపోథైరాయిడిజం వచ్చిన 3 నెలల శిశువు మైక్సెడెమాటస్ ఫేసెస్, పెద్ద నాలుక, స్కిన్ మోట్లింగ్ చూపిస్తుంది 1811లో బెర్నార్డ్ కోర్టోయిస్ అనే శాస్త్రవేత్త సముద్రపు నాచులో అయోడిన్ ఉందని కనుగొన్నాడు. అయోడిన్ తీసుకోవడమనేది గ్రంథివ్యాధి పరిమాణంతో ముడిపడి ఉందని 1820లో జీన్-ఫ్రాంకోయిస్ కోయిండెట్ అనే శాస్త్రవేత్త తెలిపాడు. తగినంత అయోడిన్ తీసుకోకపోవడం వల్ల జరిగే అనర్థాలను 1852లో గోయిటర్గ్యాస్‌పార్డ్ అడాల్ఫ్ చాటిన్ అనే శాస్త్రవేత్త ప్రతిపాదించగా, 1896లో యూజెన్ బామన్ అనే శాస్త్రవేత్త థైరాయిడ్ కణజాలంలో అయోడిన్‌ను ప్రదర్శించాడు.
నిర్ధారణ పరీక్ష
ప్రాథమిక హైపో థైరాయిడిజం నిర్ధారణకు, అనేక మంది వైద్యులు పిట్యుటరీ గ్రంధి తయారుచేసే థైరాయిడ్-స్టిమ్యులేటింగ్ హార్మోన్ పరిమాణాన్ని కొలుస్తారు. ఈ హార్మోన్ ఎక్కువ స్థాయిలో ఉంటే థైరాయిడ్ సరిపోయే స్థాయిలో థైరాయిడ్ హార్మోన్ (ముఖ్యంగా థైరాక్సిన్ (T4వంటిది), ట్రిఅయిడోథైరోనిన్ యొక్క స్వల్ప పరిమాణాలను (T3)) ఉత్పత్తి చేయడం లేదని సూచిస్తారు. అయితే, కేవలం ఈ హార్మోన్ ను కొలవడం వలన ద్వితీయ, తృతీయ హైపో థైరాయిడిజాన్ని నిర్ధారించలేము. కనుకీ హార్మోన్ సాధారణంగా ఉండి ఇంకా హైపోథైరాయిడిజం ఉన్నదనే అనుమానం ఉంటే ఇతర రక్త పరీక్షలు చేస్తారు.
చికిత్స
హైపోథైరాయిడిజానికి లెవోరొటేటరీ విధాలైన థైరాక్సిన్ (ఎల్-టి4), ట్రైఅయిడోథైరోనిన్ (ఎల్-టి3) లచే చికిత్స చేయబడుతుంది. అదనంగా థైరాయిడ్ హార్మోన్ అవసరమైన రోగులకు కృత్రిమ, జంతువుల నుండి తయారు చేసిన థైరాయిడ్ మాత్రలు లభ్యమవుతున్నాయి. థైరాయిడ్ హార్మోన్ ప్రతిరోజు తీసుకోవాలి. వైద్యులు రక్త స్థాయిలను పరీక్షించి సరైన మోతాదును నిర్ణయిస్తారు.
ఇతర లంకెలు
వర్గం:వ్యాధులు
ట్రాన్సిస్టర్ రేడియో
thumb|ఒక క్లాసిక్ ఎమర్సన్ ట్రాన్సిస్టర్ రేడియో, సర్కా 1958 ట్రాన్సిస్టర్ రేడియో అనేది ట్రాన్సిస్టర్ ఆధారిత సర్క్యూటరీని ఉపయోగించే ఒక చిన్న పోర్టబుల్ రేడియో రిసీవర్, ఇది చిన్నదైనా కానీ శక్తివంతమైన, సౌకర్యవంతమైన చేతి పరికరాలను ప్రవేశపెట్టడం ద్వారా వినియోగదారుల ఎలక్ట్రానిక్స్ రంగంలో విప్లవాత్మకమైన మార్పులు చేసింది.సోషల్ మీడియాకు అర్ధ శతాబ్దం ముందు సోషల్ నెట్‌వర్కింగ్‌ను ప్రభావితం చేసినది.
ట్రాన్సిస్టర్ ఆవిష్కరణ తరువాత, మొదటి కమర్షియల్ ట్రాన్సిస్టర్ రేడియో అయిన రీజెన్సీ TR-1 1954లో విడుదలచేయబడింది.
1957లో విడుదలైన చిన్న, చౌకైన సోనీ TR-63  ఎక్కువ  మంది ఆదరించారు  ఇది ఆ కాలంలో సామూహిక-మార్కెట్ విజయం, ట్రాన్సిస్టర్ రేడియో 1960లు , 1970ల యొక్క అత్యంత ప్రజాదరణ పొందిన ఎలక్ట్రానిక్ కమ్యూనికేషన్ పరికరంగా మారడానికి దారితీసింది.
ట్రాన్సిస్టర్ రేడియోలను ఇప్పటికీ సాధారణంగా కారు రేడియోలుగా ఉపయోగిస్తున్నారు. 1950 నుంచి 2012 మధ్య కాలంలో ప్రపంచవ్యాప్తంగా బిలియన్ ల ట్రాన్సిస్టర్ రేడియోలు విక్రయించబడి ందని అంచనా.
నేపథ్యం
ట్రాన్సిస్టర్ కనుగొనబడటానికి ముందు, రేడియోలలో వాక్యూమ్ గొట్టాలను ఉపయోగించాయి. పోర్టబుల్ వాక్యూమ్ ట్యూబ్ రేడియోలు ఉత్పత్తి చేయబడినప్పటికీ, అవి సాధారణంగా స్థూలంగా ఇంకా భారీగా ఉండేవి. ఈ వాక్యూమ్ ట్యూబ్ తంతువులను శక్తివంతం చేయడానికి తక్కువ వోల్టేజ్ హై కరెంట్ సోర్స్ అవసరం, యానోడ్ సంభావ్యత కోసం అధిక వోల్టేజ్ సాధారణంగా రెండు బ్యాటరీలు అవసరం. ట్రాన్సిస్టర్‌లతో పోలిస్తే వాక్యూమ్ గొట్టాలు అసమర్థంగా ,పెళుసుగా ఉండేవి ఇంకా  పరిమిత జీవితకాలం కలిగి ఉన్నాయి.బెల్ లేబొరేటరీస్ 1947 డిసెంబరు 23న మొదటి ట్రాన్సిస్టర్ ను ప్రదర్శించింది. ఘన-స్థితి యాంప్లిఫైయర్ కు బాధ్యత వహించే బెల్ లేబొరేటరీస్ వద్ద ఉన్న శాస్త్రీయ బృందంలో విలియం షాక్లే, వాల్టర్ హౌసర్ బ్రట్,, జాన్ బార్డీన్ ఉన్నారు. పేటెంట్ రక్షణ పొందిన తరువాత, కంపెనీ 1948 జూన్ 30న ఒక వార్తా సమావేశాన్ని నిర్వహించింది, దీనిలో ఒక ప్రోటోటైప్ ట్రాన్సిస్టర్ రేడియో ప్రదర్శించబడింది.ప్రాక్టికల్ ట్రాన్సిస్టర్ రేడియోలను ఉత్పత్తి చేసిన మొట్టమొదటి సంస్థ యొక్క శీర్షికకు చాలా మంది హక్కుదారులు ఉన్నారు, వీటిని తరచుగా సోనీకి తప్పుగా ఆపాదించారు (వాస్తవానికి టోక్యో టెలికమ్యూనికేషన్స్ ఇంజనీరింగ్ కార్పొరేషన్). టెక్సాస్ ఇన్స్ట్రుమెంట్స్ ఆల్-ట్రాన్సిస్టర్ AM (యాంప్లిట్యూడ్ మాడ్యులేషన్) రేడియోలను మే 25, 1954 లోనే ప్రదర్శించింది, అయితే వాటి పనితీరు సమానమైన వాక్యూమ్ ట్యూబ్ మోడళ్ల కంటే చాలా తక్కువగా ఉంది.
పని చేయగల ఆల్-ట్రాన్సిస్టర్ రేడియోను ఆగస్టు 1953 లో జర్మన్ సంస్థ ఇంటర్‌మెటాల్ డ్యూసెల్డార్ఫ్ రేడియో ఫెయిర్‌లో ప్రదర్శించారు. ఇది 1948 లో హెర్బర్ట్ మాతారే, హెన్రిచ్ వెల్కర్ చేత "ట్రాన్సిస్టర్" -జెర్మేనియం పాయింట్-కాంటాక్ట్ ట్రాన్సిస్టర్ యొక్క ఆవిష్కరణ ఆధారంగా ఇంటర్‌మెటాల్ చేత తయారు చేయబడిన నాలుగు ట్రాన్సిస్టర్‌లతో నిర్మించబడింది. ఏదేమైనా, ప్రారంభ టెక్సాస్ ఇన్స్ట్రుమెంట్స్ యూనిట్ల మాదిరిగా ప్రోటోటైప్‌లు మాత్రమే నిర్మించబడ్డాయి; ఇది ఎప్పుడూ వాణిజ్య ఉత్పత్తిలో పెట్టబడలేదు.
RCA 1952 లోనే ఒక ప్రోటోటైప్ ట్రాన్సిస్టర్ రేడియోను ప్రదర్శించింది, వారు ,ఇతర రేడియో తయారీదారులు తమ సొంత ట్రాన్సిస్టర్ రేడియోలను ప్లాన్ చేస్తున్నట్లు తెలుస్తోంది, కాని అక్టోబర్ 1954 న టెక్సాస్ ఇన్స్ట్రుమెంట్స్, IDEA యొక్క రీజెన్సీ డివిజన్, మొదట ఉత్పత్తి నమూనాను అందించాయి.
మూలాలు
వర్గం:రేడియో స్టేషన్లు
ఇన్ కార్
ఇన్ కార్ 2023లో తెలుగులో విడుదలైన సర్వైవల్ క్రైమ్ థ్రిల్లర్‌ సినిమా. ఇన్‌బాక్స్ పిక్చర్స్ బ్యానర్‌పై అంజుమ్ ఖురేషి, సాజిద్ ఖురేషి నిర్మించిన ఈ సినిమాకు హర్ష వర్ధన్ దర్శకత్వం వహించాడు. రితిక సింగ్, సందీప్ గోయత్, మనీష్ ఝంజోలియా, జ్ఞాన్ ప్రకాష్ ప్రధాన పాత్రల్లో నటించిన ఈ సినిమా థియేట్రికల్ ట్రైలర్‌ను 2023 ఫిబ్రవరి 17న విడుదల చేయగా, సినిమాను 2023 మార్చి 3న తెలుగు, హిందీ, తమిళం, కన్నడ, మలయాళ భాషల్లో విడుదలైంది.
మూలాలు
వర్గం:2023 తెలుగు సినిమాలు
పామిడి నగరపంచాయితీ
పామిడి నగరపంచాయితీ, ఆంధ్రప్రదేశ్ రాష్ట్రం, అనంతపురంజిల్లాకు చెందిన నగరపంచాయితీ. ఈ నగర పంచాయతీ అనంతపురం లోకసభ నియోజకవర్గం లోని, గుంతకల్లు శాసనసభ నియోజకవర్గం పరిధికి చెందినది.
జనాభా గణాంకాలు
ఈ పురపాలక సంఘం లో 2011 జనాభా లెక్కల ప్రకారం 82,571 జనాభా ఉన్నరు. ఉండగా అందులో పురుషులు 55303, మహిళలు 27268 మంది ఉన్నారు. 0-6 సంవత్సరాల వయస్సు గల పిల్లల జనాభా 6290 ఉన్నారు.ఆంధ్రప్రదేశ్‌తో పోలిస్తే అక్షరాస్యత ఎక్కువ.అక్షరాస్యత రేటు 53.99%, ఉంది
వాడు ఎవడు
వాడు ఎవడు 2023లో తెలుగులో విడుదలైన సస్పెన్స్ థ్రిల్లర్ సినిమా. రాజేశ్వరి సినీ క్రియేషన్స్ బ్యానర్‌పై ఎన్.శ్రీనివాసరావు నిర్మించి, దర్శకత్వం వహించాడు. కార్తికేయ, శివయువన్, అఖిల నాయర్ ప్రధాన పాత్రల్లో నటించిన ఈ సినిమా 2023 మార్చి 10న విడుదలైంది.
మూలాలు
వర్గం:2023 తెలుగు సినిమాలు
అంతర్జాతీయ జంతు దినోత్సవం
ప్రారంభం
అంతర్జాతీయ జంతు దినోత్సవం హీన్రిచ్ జిమ్మెర్మాన్ చే ఆవిర్భవించబడింది. అతను 1925, మార్చి 24న జర్మనీలోని బెర్లిన్ లో తొలిసారిగా దీనిని నిర్వహించాడు. దీనికి 5,000 మందికి పైగా ప్రజలు హాజరయ్యారు. అనంతరం ఇది 1929లో అక్టోబరు 4కు మార్చబడింది. ప్రతి సంవత్సరం హీన్రిచ్ జిమ్మెర్మాన్ చేసిన కార్యక్రమాల, ప్రచారం కారణంగా 1931, మే నెలలో ఇటలీలోని ఫ్లోరెన్స్ లో జరిగిన అంతర్జాతీయ జంతు రక్షణ సదస్సులో అక్టోబరు 4ను అంతర్జాతీయ జంతు దినోత్సవంగా ఏకగ్రీవంగా అమోదించడం జరిగింది. పర్యావరణ పరిరక్షకుడిగా పేరుగాంచిన సెయింట్ ఫ్రాన్సిస్ ఆఫ్ అసిసి స్మారకాన్ని పురస్కరించుకొని అక్టోబరు 4న ప్రపంచ జంతు దినోత్సవాన్ని నిర్వహించారు.
కార్యక్రమాలు
ఈ దినోత్సవం రోజున జంతు సంక్షేమ ప్రచారంతోపాటుగా జంతు పరిరక్షక శిబిరాలను ప్రారంభించడం, జంతు సం‌రక్షణకు నిధులు సేకరించడం వంటి కార్యక్రమాలు నిర్వహిస్తారు.
ఎల్‌కేజీ 2020
ఎల్‌కేజీ 2020 తమిళంలో ఎల్‌కేజీ పేరుతో 2019లో విడుదలై.. 2021లో తెలుగులోకి డబ్బింగ్ చేసి విడుదలైన సినిమా. ఆర్జే బాలాజీ, ప్రియా ఆనంద్ హీరో హీరోయిన్లుగా నటించారు.
కథ
తన తండ్రి ఓ పొలిటకల్ పార్టీలో ఉపన్యాసుకుడుగా మిగిలిపోతాడు. దాంతో లంకవరపు కుమార్‌ గాంధీ అలియాస్‌ ఎల్‌కేజీ(ఆర్జే బాలాజీ) తాను రాజకీయాల్లోకి వచ్చి ఎదగాలని నిర్ణయించుకుంటాడు. దాంతో తన ఊళ్లో వార్డు కౌన్సిలర్ గా పొలిటికల్ కెరీర్ మొదలెడతాడు. ప్రతీది ఓటుగానే భావించే ఆ వార్డులో వాళ్లకు తలలో నాలుకలా మారిపోతాడు. వాళ్ల పనులు క్షణాల్లో చేయించి మెప్పు పొందుతాడు. ఈ లోగా రాష్ట్ర ముఖ్యమంత్రి అనారోగ్యం బారిన పడి మరణిస్తాడు. దీంతో ఎల్‌కేజీ ఖాళీ అయిన ఆ అసెంబ్లీ స్థానం నుంచి పోటీ చేసి, ఎమ్మెల్యే అవ్వాలనుకుంటాడు. అందుకోసం ఎలక్షన్ వ్యవహారాలు చూసే ఓ కార్పోరేట్ కంపెనీ ని కన్సల్ట్ చేస్తాడు. ఆ కంపెనీ ఇంఛార్జ్ (ప్రియా ఆనంద్) సలహాలు తీసుకుంటాడు. అందుకోసం ఎల్‌కేజీ వేసే ఎత్తులేమిటి?? చివరకు ఎల్‌కేజీ ఎమ్మెల్యే అయ్యాడా? అనేదే మిగతా సినిమా కధ.
మూలాలు
వర్గం:2021 తెలుగు సినిమాలు వర్గం:2021 సినిమాలు
ఛందములు
తెలుగున పద్యవిశేషమలు వాటి పదాలలోగల అక్షరాలసంఖ్యను బట్టి ఛందములుగా వర్గీకరించబడ్డవి। ఉదాహరణకు, పదమునకు ఒక్క అక్షరముమాత్రమే వున్నపద్యరీతులను ఉక్తఛందమునకు చెందినవాటిగా గుర్తింపవలెను। అటులనే, పాదానికి ఇఱువై అక్షరాలుగల పద్యవిశేషము కృచ్ఛందమునకు చెందినదిగా గుర్తించవలెను। ఇలా పదానికి 26 అక్షరములుగల పద్యవిశేషములకు ఛందముల పేర్లు నియమింపబడినవి।
పేర్లు
ఇరువదియాఱు ఛందముల పేర్లు ఇవ్విధముగానున్నవి।
పై ఛందములలో ఏర్పడు సమ వృత్తముల సంఖ్య 13,42,17,726. వాటిలో ప్రముఖమైనవాటిని గుఱించి వికీపీడియాలో వివరించబడ్డవి।
లెక్కించు విధానము
వర్గం:ఛందస్సు
ఫైబర్ గ్రిడ్ పథకం
thumb|right|200px| ఫైబర్‌ గ్రిడ్‌ పథకానికి పైపులు వేస్తున్న దృశ్యం
ఫైబర్‌ గ్రిడ్‌ పథకం (టి-ఫైబర్) ఇంటింటికీ ఇంటర్నెట్‌ అందించాలనే లక్ష్యంతో తెలంగాణ ప్రభుత్వం చేపట్టిన పథకం. దేశంలోనే ప్రప్రథమంగా తెలంగాణ రాష్ట్ర ప్రభుత్వం ప్రవేశపెడుతున్న ఈ ఫైబర్‌ గ్రిడ్‌ పథకమిది. 4000 కోట్ల రూపాయలు వ్యయం అవుతున్న ఈ పథకానికి భారత్‌ నెట్‌ పథకం ద్వారా కేంద్ర ప్రభుత్వం ఆర్థిక సహాయం చేస్తోంది. ఈ ప్రాజెక్ట్ 23 మిలియన్ల మంది ప్రజలను ప్రభుత్వంతో ప్రభుత్వానికి, ప్రభుత్వం నుండి పౌరులకు సేవలను, ఇతర అప్లికేషన్ల పరిధిని అనుసంధానం చేయడంలో సహాయపడుతుంది.
చరిత్ర
తెలంగాణ రాష్ట్ర ఐటీ శాఖ మంత్రి కేటీ రామారావు 2017లో రంగారెడ్డి జిల్లా, మహేశ్వరం మండలం లో పైలట్ ప్రాజెక్ట్‌తో ప్రారంభించాడు. గ్రామీణ ప్రాంతాల్లోని ఎక్కువ మందికి టెలిమెడిసిన్, విద్యా అవకాశాలను అందించడం ద్వారా ఆరోగ్యం, విద్యను మెరుగుపరచడానికి ఇంటర్నెట్ సదుపాయాన్ని అందిస్తుంది. ఈ పథకం ద్వారా గృహాలకు 4-100 ఎంబిపిఎస్, సంస్థలు ఆన్-డిమాండ్ 20-100 ఎంబిపిఎస్ ఇంటర్నెట్ ను పంపిణీ చేస్తారు.
తెలంగాణ ఫైబర్ గ్రిడ్ కార్పోరేషన్
తెలంగాణ ఫైబర్ గ్రిడ్ ప్రాజెక్ట్‌ను అమలు చేయడానికి, దాని కార్యకలాపాలను నిర్వహించడానికి తెలంగాణ ఫైబర్ గ్రిడ్ కార్పోరేషన్ లిమిటెడ్ (టి-ఫైబర్) పేరుతో ఒక కమిటీ ఏర్పాటుచేయబడింది. ప్రాజెక్ట్ పర్యవేక్షణ, నిర్వహణ, కార్యకలాపాలకు ఈ ఈ కమిటీ బాధ్యత వహిస్తుంది. ఈ కమిటీలో బోర్డు డైరెక్టర్లు, బోర్డు సభ్యులు, సాంకేతిక సలహా కమిటీ మొదలైనవారు ఉంటారు. సంస్థకు సంబంధించి వ్యూహాత్మక/నిర్మాణాత్మక/ఆర్థిక, కార్యాచరణ రంగాలకు సంబంధించిన క్లిష్టమైన విషయాలపై ఈ కమిటీ నిర్ణయాలు తీసుకుంటుంది. ఈ కమిటీలో నలుగురు బోర్డు సభ్యులు ఉన్నారు.
thumb|left| ఫైబర్‌ గ్రిడ్‌ పథకం గురించి ఆధికారులతో చర్చిస్తున్న [[కల్వకుంట్ల తారక రామారావు|కెటీఆర్]]
మూలాలు
వర్గం:తెలంగాణ ప్రభుత్వ పథకాలు
తెలంగాణ రాష్ట్ర పవర్ జనరేషన్ కార్పోరేషన్
తెలంగాణ రాష్ట్ర పవర్ జనరేషన్ కార్పోరేషన్ లిమిటెడ్ (టి.ఎస్. జెన్‌కో) అనేది తెలంగాణ రాష్ట్రంలోని విద్యుత్తు ఉత్పత్తి సంస్థ. తెలంగాణ రాష్ట్రం ఏర్పడిన తర్వాత విద్యుత్తు ఉత్పత్తి వ్యవస్థ కార్యకలాపాలను నియంత్రించే అధికారాలను ఈ సంస్థ కలిగి ఉంటుంది. 2013 కంపనీల చట్టం ప్రకారం 2014 మే 19న తెలంగాణ ట్రాన్స్‌మిషన్ కార్పోరేషన్ లిమిటెడ్ విలీనం చేయబడింది. 2014 జూన్ 2 నుండి తన కార్యకలాపాలను ప్రారంభించింది.
చరిత్ర
ఉమ్మడి ఆంధ్రప్రదేశ్ రాష్ట్ర విద్యుత్ బోర్డు 1959లో ఉనికిలోకి వచ్చింది. విద్యుత్తు ఉత్పత్తి, ప్రసారం, పంపిణీ వంటి బాధ్యతలను నిర్వర్తించింది. విద్యుత్ రంగ సంస్కరణల అజెండా కింద, ఆంధ్రప్రదేశ్ ప్రభుత్వం ఆంధ్రప్రదేశ్ విద్యుత్ సంస్కరణల చట్టం 1998ని ప్రకటించింది.
ఆంధ్రప్రదేశ్ పునర్వ్యవస్థీకరణ చట్టం, 2014 ప్రకారం, ఏపిట్రాన్స్‌కో నుండి టిఎస్‌ట్రాన్స్‌కో విభజించబడింది. 2014 జూన్ 2నుండి తెలంగాణ రాష్ట్రం కోసం టిఎస్‌ట్రాన్స్‌కో కంపెనీగా ఏర్పాటయింది. తెలంగాణ ప్రాంతంలో ఉన్న అన్ని ప్లాంట్లు (థర్మల్, హైడల్, సోలార్) తెలంగాణ జెన్‌కోకు బదిలీ చేయబడ్డాయి.
మూలాలు
వర్గం:తెలంగాణ ప్రభుత్వ సంస్థలు వర్గం:2014 స్థాపితాలు వర్గం:విద్యుత్తు
దసరా పిచ్చోడు
దసరా పిచ్చోడు 1973, ఆగస్టు 3న విడుదలైన తెలుగు డబ్బింగ్ సినిమా. శ్రీకాంత్ ప్రొడక్షన్స్ వై.ఆర్.స్వామి దర్శకత్వంలో రాజ్‌కుమార్, ఆరతి నటించగా, బి.గోపాలం సంగీతం, అనిసెట్టి మాటలు, పాటలు సమకూర్చారు. ఇది 1972లో వచ్చిన భలే హుచ్చ అనే కన్నడ సినిమాకు అనువాద సినిమా.
మూలాలు
వర్గం:డబ్బింగ్ సినిమాలు వర్గం:1973 తెలుగు సినిమాలు వర్గం:తెలుగు డబ్బింగ్ సినిమాలు
కాచిరెడ్డిపల్లి (రామచంద్రాపురం)
కాచిరెడ్డిపల్లి తెలంగాణ రాష్ట్రం, సంగారెడ్డి జిల్లా, రామచంద్రాపురం మండలంలోని గ్రామం.
ఇది మండల కేంద్రమైన రామచంద్రాపురం, మెదక్ నుండి 2 కి. మీ. దూరం లోను, సమీప పట్టణమైన హైదరాబాదు నుండి 18 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 37 ఇళ్లతో, 131 జనాభాతో 342 హెక్టార్లలో విస్తరించి ఉంది. గ్రామంలో మగవారి సంఖ్య 62, ఆడవారి సంఖ్య 69. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 573951 .పిన్ కోడ్: 502319.
ప్రభుత్వ వైద్య సౌకర్యం
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
కాచిరెడ్డిపల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామానికి 5 నుండి 10 కి.మీ. దూరంలో ఉంది.
జిల్లా రహదారి గ్రామం గుండా పోతోంది. జాతీయ రహదారి గ్రామం నుండి 5 కి.మీ. లోపు దూరంలో ఉంది. రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో ఏటీఎమ్, వాణిజ్య బ్యాంకు ఉన్నాయి. సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. స్వయం సహాయక బృందం, పౌర సరఫరాల వ్యవస్థ దుకాణం, రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి.
వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కాచిరెడ్డిపల్లిలో భూ వినియోగం కింది విధంగా ఉంది:
ఉత్పత్తి
కాచిరెడ్డిపల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి
బెంగళూరు సెంట్రల్ లోక్‌సభ నియోజకవర్గం
బెంగళూరు సెంట్రల్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 పార్లమెంటరీ నియోజకవర్గాలలో ఒకటి. ఈ నియోజకవర్గం బెంగుళూరు జిల్లా పరిధిలో 08 అసెంబ్లీ స్థానాలతో ఏర్పడింది. బెంగళూరు సెంట్రల్ లోక్‌సభ నియోజకవర్గం 2008లో జరిగిన పార్లమెంట్ నియోజకవర్గాల పునర్విభజనలో భాగంగా 2009లో నూతనంగా ఈ నియోజకవర్గం ఏర్పడింది. 2009లో జరిగిన లోక్‌సభ ఎన్నికల్లో ఇక్కడి నుండి బీజేపీ అభ్యర్థి పి.సి.మోహన్ మొదటి ఎంపీగా గెలిచి, 2014, 2019 ఎన్నికల్లో వరుసగా ఎంపీగా హ్యాట్రిక్ విజయం సాధించాడు.
మూలాలు
వర్గం:కర్ణాటక లోక్‌సభ నియోజకవర్గాలు
పోధ్
పొవాధ్ (లేదా పోధ్ or పొవాధా) అన్నది వాయువ్య భారతదేశానికి చెందిన పంజాబ్, హర్యానా రాష్ట్రాల్లోని ఒక ప్రాంతం. సాధారణంగా అది సట్లెజ్, ఘగ్గర్-హక్రా నదుల మధ్య, దక్షిణాన, ఆగ్నేయం, తూర్పు ప్రాంతాల్లో రూప్‌నగర్ జిల్లా ఉంది, పక్కనే హర్యానాలోని అంబాలా జిల్లా ఉంది.
పొవాధ్ విస్తారమైన ప్రాంతం, దీనిలో హర్యానాకు చెందిన మొత్తం పంచకుల జిల్లా, చండీగఢ్, ఆగ్నేయ పంజాబ్ లో విస్తారమైన ప్రాంతం, పటియాలా, మొహాలీ రూపార్ జిల్లాలు ఇందులో చేరివున్నాయి. ఈమధ్య ప్రసారమాధ్యమాల్లో తప్పుగా ఆగ్నేయ పంజాబ్ ను మాళ్వాలో భాగమన్నట్టు పేర్కొంటున్నారు. అక్బర్ దర్బారులో సైతం దీనికి ప్రత్యేకమైన కవులు ఉండేవారు. మాయి బన్నో, భగత్ ఆశా రాం బైద్వాన్ వంటి కవులతో సుసంపన్నమైంది. ధద్ సారంగీ, కావిశ్రీ మొదలైన కవులు, సాహిత్యకారులు ఉన్నారు.ధడ్ సారంగి, కావిశ్రీల వంటి సంగీత శైలులు ఇక్కడే ప్రారంభమైనట్టు చెప్తారు, అఖారాల్లో రబ్బీ భైరోన్ పురీ వంటి భేదాలు కూడా ఇక్కడే జన్మించాయని భావిస్తారు. పొవాధ్ మొత్తం పంజాబ్ ప్రాంతంలో చూస్తే ఒకానొక చిన్న భాగమనే చెప్పాలి. మాఝా, మాళ్వా, దోఅబా వంటి ప్రాంతాలు పంజాబ్ లోని ప్రధానభాగాన్ని ఏర్పరుస్తాయి.
పొవాధ్ ప్రాంతంలోని ప్రజలను పొవాధీలని పేర్కొంటారు.
మూలాలు
వర్గం:పంజాబ్ వర్గం:పంజాబ్ సంస్కృతి వర్గం:ఆగ్నేయ పంజాబ్ వర్గం:భౌగోళికము వర్గం:భారతదేశం లోని ప్రాంతాలు
సాహో
సాహో 2019, ఆగస్టు 30న విడుదలయిన తెలుగు చలనచిత్రం. ఈ చిత్రం హిందీ, తెలుగు, తమిళం, మలయాళ భాషల్లో విడుదల చేశారు.
తారాగణం
యంగ్ రెబల్ స్టార్ ప్రభాస్,శ్రద్ధా కపూర్, నీల్ నితిన్ ముకేష్, చుంకీ పాండే, అరుణ్ విజయ్, జాకీ ష్రాఫ్‌, మందిరా బేడి, మహేష్‌ మంజ్రేకర్‌, మురళీ శర్మ, వెన్నెల కిశోర్‌, సూర్య
విశేషాలు
thumb|సాహి సినెమా నటుడు ప్రభాస్ ప్రభాస్ కొత్తగా సుజిత్ దర్శకత్వం లో నటిస్తున్న చిత్రం సాహో, UV క్రియేషన్స్  నిర్మాత ప్రబాస్  యొక్క పుట్టినరోజు సందర్భంగా 23 అక్టోబరు 2017 న విడుదలైన సాహో  మొదటి లుక్ పోస్టర్,  రెండో టీజర్ 23 అక్టోబరు 2018 న విడుదల చేయనుంది, మరోసారి ప్రభాస్ పుట్టినరోజు సందర్భంగా. సాహో ప్రభాస్తో కొన్ని నీటి అడుగున సన్నివేశాలను ప్రదర్శిస్తుండగా, ప్రభాస్ స్కూబా డైవింగ్ నేర్చుకున్నాడు. ఇప్పటివరకూ ఇది రెండవ అతి ఖరీదైన భారతీయ చిత్రం
బయటి లంకెలు
వర్గం:2019 తెలుగు సినిమాలు
మొండిబండ
thumb|దక్షిణ భారతదేశానికి చెందిన కులాలు, ఆదివాసీల గురించిన పుస్తకం మొండి బండ. బండరాజులు. బండ. మొండి. అన్ని పిలుస్తారు క్రీస్తు పూర్వం రాజ్యలను పాలించారు సమంత రాజులుగా మరియు సైన్యాధి కారులు గా కూడా పనిచేసారు తరువాత యుద్దలు ఒడి పోయి రాజ్యాలు కోల్పోయి దేశాలు తీరగడం ప్రారంభించారు బ్రిటిష్ కాలంలో వారితో వాణిజ్యమ్ ప్రారంభించినరు.వాణిజ్యo లో వెంట్రుకలు చైనా మరియు ఇతర దేశాలకు ఎగుమతి చేస్తున్నారు.వీరు రెడ్డి రాజుల దగ్గర సమంత రాజులుగా కూడా పని చేశారు.అందువలన వీరికి రెడ్డిగారి దగ్గర మీరసులు తీసుకుంటారు మొండిబండ బి.సి.ఏ.గ్రూపు కులం. సంచారజాతిగా ఊరూవాడ తిరిగే మొండిబండ కులస్థులు ఇప్పుడు స్థిరనివాసం ఏర్పరచుకున్నారు. చిక్కెంట్రుకలు (మహి ళలు తలదువ్వుకోగా దువ్వెనకు చిక్కిన చిక్కు వెండ్రుకలు) వ్యాపారాన్ని కొనసాగిస్తూ ఉన్నారు. వరికోతల సమయంలో రైతుల దగ్గర మిరాసీ వసూలు చేసుకునేవారు. కత్తి చేతపట్టి తమని తాము హింసించుకొంటూ మీరసులు అడిగే వారు. ఈ విధంగా ఎదుటి వ్యక్తిని బట్టి వీరు యాచించే తీరు మార్చుకునేవారు.వీరు పాముల వారి దగ్గర మిగతా కులాల వారి దగ్గర వారు విక్రాంచిన వెంట్రుకలు కొనుకొని వాటిని చైనా మరియు ఇతర దేశాలకు ఎగుమతి చేస్తారు ఇలా రాష్ర్ట మంతటా సంచారం చేస్తూనే ఉంటారు. సేకరించిన చిక్కెంట్రుకలను వేడి నీళ్లలో ఉడకబెట్టి శుభ్రం చేసిన వెంట్రుకలు పెద్ద పెద్ద గోతలలో పెట్టి ఎక్సపోర్ట్ చేస్తారు.వెంట్రుకలకు పిలిచే టెండర్‌లలో వీరు ఎక్కువుగా పాల్గొంటారు .శ్రీశైలం దేవాలయంలోని మొక్కుబడి వెంట్రుకల టెండర్‌లో పాల్గొనాలంటే కోటి 50 లక్షల రూపాయలు డిపాజిట్‌ చేయాలి. దాదాపు అన్ని ప్రముఖ దేవాలయాలలో ఇదేపద్ధతి ఉంది. తరాల కిందట వీరు ప్రారంభించిన ఈ వెంట్రుకల వ్యాపారం నేడు దేశం ఎల్లలు దాటింది. ఇది బడా బాబులు చేతుల్లోకి వెళ్ళి విదేశీ ఎగుమతి వ్యాపారంగా మారింది. ఆంధ్రప్రదేశ్. కర్ణాటక.తెలంగాణ. ఏలూరులో కోట్లాది రూపాయలతో ఈ వెంట్రుకలను ఎగుమతి చేసే కంపెనీలు వెలిశాయి. ఆయా కంపెనీల్లో ఒక్కొక్క యూనిట్‌ ఖరీదే కోట్లలో ఉంది. ఈ వెంట్రుకలతో విగ్గులు తయారు చేస్తున్నారు. `ఏ గ్రేడ్‌ వెండ్రుకలు టన్ను 90 లక్షల రూపాయలు పలుకుతోంది. రెండు, మూడు గ్రేడ్‌ల నాణ్యత కల వెంట్రుకలకు వరుసగా 60 లక్షలు, 30 లక్షల రేటుంది. వెంట్రుకలపై ఏడాదికి దాదాపు 1200 కోట్ల రూపాయల వ్యాపారం జరుగుతోంది.ఈ వ్యాపారం వీరు మొదటగా ప్రారంభించినoదున వీరికి. మొక్కుబడి వెంట్రుల్లో 30 శాతం తమకివ్వాలని ఈ కులస్తులు కోరుతున్నారు.వీరికి ఉద్యోగాలు కూడా చాలా తక్కువుగా వస్తాయి అందువలన ఈ కులస్తులకి ప్రభుత్వo రిజర్వేషన్ లు కలిపించి వీరి పిల్లలకి ఉద్యోగాలు అవకాశం కలిపించాలని కోరుతున్నారు. వీరి లొ చాలా శాతం మంది సొంత ఇల్లు కూడా లేక రేషన్ కార్డులు లేక ఇబందులు పడుతున్నారు ప్రభుత్వం వీరిని పాటించుకోవాలీసిందిగా కోరుతున్నారు.
భారతీయ మహిళా వ్యాపారవేత్తల జాబితా
భారతదేశంలోని ప్రముఖ మహిళా వ్యాపారవేత్తల జాబితా ఇది.
మొండిబండ
మూలాలు
వర్గం:కులాలు
భారతీయ మహిళా వ్యాపారవేత్తల జాబితా
మూలాలు
వర్గం:భారతీయ వ్యాపారవేత్తలు వర్గం:భారతీయ మహిళలు
సీహెచ్ సత్యనారాయణమూర్తి
చవటపల్లి సత్యనారాయణ మూర్తి ఆంధ్రప్రదేశ్ రాష్ట్రానికి చెందిన వైద్యుడు, రాజకీయ నాయకుడు. ఆయన తెలుగుదేశం పార్టీ నుండి 2004 అసెంబ్లీ ఎన్నికల్లో పాలకొల్లు నియోజకవర్గం నుండి పోటీ చేసి ఎమ్మెల్యేగా గెలిచాడు.
రాజకీయ జీవితం
డాక్టర్‌ సీహెచ్‌ సత్యనారాయణమూర్తి 2004లో రాజకీయ అరంగేట్రం చేసి 2004 అసెంబ్లీ ఎన్నికల్లో టీడీపీ అభ్యర్థిగా పోటీ చేసి ఎమ్మెల్యేగా గెలిచాడు. ఆయన 2009టీడీపీ అభ్యర్థిగా, 2014లో స్వతంత్య్ర అభ్యర్థిగా పోటీ చేసి ఓడిపోయాడు. ఆయన 2019లో జరిగిన అసెంబ్లీ ఎన్నికల్లో తన సమీప ప్రత్యర్థి టీడీపీ అభ్యర్థి నిమ్మల రామానాయుడు చేతిలో 17809 ఓట్ల తేడాతో ఓడిపోయాడు.
పోటీ చేసిన నియోజకవర్గం
!సంవత్సరం !పేరు !గెలుపొందిన అభ్యర్థి పేరు !పార్టీ !ప్రత్యర్థి పేరు !పార్టీ !మెజారిటీ !ఫలితం
మూలాలు
వర్గం:పశ్చిమ గోదావరి జిల్లా వ్యక్తులు వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
ప్రచండ వీరుడు
ఇతర లంకెలు
వర్గం:డబ్బింగ్ సినిమాలు వర్గం:1976 తెలుగు సినిమాలు వర్గం:తెలుగు జానపద చిత్రాలు వర్గం:తెలుగు కుటుంబకథా చిత్రాలు
కోమగట మారు సంఘటన
కోమగట మారు అనే జపాను ఓడలో భారతీయులు కెనడాకు వలసపోగా వారిని కెనడాలో అడుగుపెట్టనీయకుండా వెనక్కి పంపేసిన ఘటనను కోమగట మారు సంఘటన అంటారు. ఈ ఓడలో బ్రిటిషు భారతదేశం నుండి ఒక సమూహం 1914 ఏప్రిల్‌లో కెనడాకు వలస వెళ్ళడానికి ప్రయత్నించింది. అయితే కెనడా, వారిలో చాలామందికి ప్రవేశం నిరాకరించి, వెనక్కి తిప్పి కోల్‌కతా (ప్రస్తుత కోల్‌కతా) కి పంపేసింది. కోల్‌కతాలో, ఇండియన్ ఇంపీరియల్ పోలీసులు ఆ గ్రూపు లీడర్లను అరెస్టు చేయడానికి ప్రయత్నించగా అల్లర్లు చెలరేగాయి, వారిపై పోలీసులు కాల్పులు జరిపారు, ఫలితంగా 20 మంది మరణించారు.
బ్రిటిష్ ఇండియాలోని పంజాబ్ ప్రావిన్స్ నుండి 376 మంది ప్రయాణీకులను తీసుకుని కోమగట మారు బ్రిటిష్ హాంకాంగ్ నుండి షాంఘై, చైనా, జపాన్ లోని యోకోహామా మీదుగా కెనడాలోని వాంకోవర్‌కు 376 మంది ప్రయాణికులను తీసుకువెళ్ళింది. ప్రయాణీకులలో 337 మంది సిక్కులు, 27 మంది ముస్లింలు, 12 మంది హిందువులూ ఉన్నారు, వీరందరూ పంజాబీలే. ఈ 376 మంది ప్రయాణీకులలో 24 మందిని కెనడాలోకి రానిచ్చారు. మిగిలిన 352 మందిని కెనడా గడ్డపై దిగడానికి అనుమతించలేదు. ఓడ కెనడా జలాలను విడిచిపెట్టవలసి వచ్చింది. కెనడాకు చెందిన మొదటి రెండు నావికాదళ నౌకలలో ఒకటైన HMCS రెయిన్‌బోను ఈ ఓడకు కాపలాగా ఉంచారు. 20 వ శతాబ్దం ప్రారంభంలో కెనడా, అమెరికాల్లోని మినహాయింపు చట్టాలను వాడి, ఆసియా మూలానికి చెందిన వలసదారులను అడ్డుకున్న అనేక సంఘటనలలో ఇది ఒకటి.
గుర్దిత్ సింగ్ తొలి ఆలోచన
కుడి|thumb|260x260px| బాబా గుర్దిత్ సింగ్, కోమగట మారు మెమోరియల్, బడ్జ్ బడ్జ్ గుర్దిత్ సింగ్ సంధు సింగపూర్ వ్యాపారవేత్త. భారతదేశం లోని సర్హాలీకి చెందిన వాడు. పంజాబీలు కెనడా వలస వెళ్ళకుండా అక్కడి చట్టాలు అడ్డుకుంటున్నాయని అతనికి తెలుసు. కలకత్తా నుండి వాంకోవర్‌కు ప్రయాణించడానికి ఓడను అద్దెకు తీసుకుని అతను ఈ చట్టాలను అధిగమించాలనుకున్నాడు. గతంలో కెనడాకు వెళ్లకుండా నిరోధించబడిన తన స్వదేశీయులకు సహాయం చేయడమే అతని లక్ష్యం.
1914 జనవరిలో, అతను హాంకాంగ్‌లో ఉన్న కాలంలో గదర్ పార్టీ ఆలోచనలను అతడు బహిరంగంగా సమర్ధించాడు. గదర్ ఉద్యమం అనేది బ్రిటిష్ పాలన నుండి భారతదేశానికి స్వాతంత్ర్యం పొందాలనే లక్ష్యంతో 1913 జూన్ లో అమెరికా, కెనడా ల్లోని పంజాబీలు స్థాపించిన సంస్థ. దీనిని పసిఫిక్ తీర ఖల్సా సంఘం (ఖల్సా అసోసియేషన్ ఆఫ్ ది పసిఫిక్ కోస్ట్) అని కూడా అంటారు.
ప్రయాణీకులు
ప్రయాణీకులలో 340 మంది సిక్కులు, 24 మంది ముస్లింలు, 12 మంది హిందువులూ ఉన్నారు. వీరంతా బ్రిటిషు భారతదేశ పౌరులే. సిక్కు ప్రయాణీకులలో ఒకడైన జగత్ సింగ్ థిండ్, భగత్ సింగ్ థిండ్ తమ్ముడు. భగత్ సింగ్ థిండ్ భారతీయ-అమెరికన్ సిక్కు రచయిత, "ఆధ్యాత్మిక శాస్త్రం" పై లెక్చరర్, అతను అమెరికా పౌరసత్వం పొందే భారతీయుల హక్కులపై ముఖ్యమైన న్యాయ పోరాటంలో పాల్గొన్నాడు.
భారతదేశంలో బ్రిటిష్ పాలనను పడగొట్టే ప్రయత్నాలకు మద్దతుగా గొడవలు సృష్టించాలనే ఆలోచనలున్న అనేక మంది భారతీయ జాతీయవాదులు ఆ ప్రయాణికులలో ఉన్నారని కెనడియన్ ప్రభుత్వానికి తెలుసు. భద్రతా కారణాలతో పాటు, భారతీయులను కెనడాకు వలస రాకుండా నిరోధించాలనే లక్ష్యం కూడా వారికి ఉంది.
హాంకాంగ్ నుండి బయలుదేరడం
ఓడ, ప్రయాణం మొదలయ్యే చోటైన హాంకాంగ్‌లో మార్చిలో బయలుదేరాల్సి ఉంది. కానీ, అక్రమ ప్రయాణం కోసం టిక్కెట్లను విక్రయించాడనే ఆరోపణతో సింగ్‌ను అరెస్టు చేశారు. చాలా నెలల తర్వాత అతను బెయిల్‌పై విడుదలయ్యాడు. సముద్రయానం చేయడానికి హాంకాంగ్ గవర్నర్ ఫ్రాన్సిస్ హెన్రీ మే అనుమతి ఇచ్చాడు. దాంతో ఈ నౌక ఏప్రిల్ 4 న 165 మంది ప్రయాణికులతో బయలుదేరింది. ఏప్రిల్ 8 న షాంఘైలో మరింత మంది ప్రయాణికులు ఎక్కారు. ఏప్రిల్ 14 న ఓడ జపాను లోని యోకోహామాకు చేరుకుంది. మే 3 న 376 మంది ప్రయాణికులతో యోకోహామా నుండి బయలుదేరి, మే 23 న వాంకోవర్ సమీపంలోని బురార్డ్ ఇన్లెట్‌లోకి ప్రయాణించింది. భారతీయ జాతీయవాద విప్లవకారులు బర్కతుల్లా, భగవాన్ సింగ్ జియానిలు మార్గమధ్యంలో ఓడ ఎక్కారు. భగవాన్ సింగ్ జియాని వాంకోవర్‌లోని గురుద్వారాలో ప్రధాన పూజారి. కెనడాలోని భారతీయుల కేసును వాదించడానికి లండన్‌కు, భారతదేశానికీ పంపిన ముగ్గురు ప్రతినిధులలో అతను ఒకడు. వాళ్ళు గదర్ పార్టీ సాహిత్యాన్ని ఓడలో పంచిపెట్టారు. రాజకీయ సమావేశాలు జరిపారు. ఒక ప్రయాణీకుడు ఓ బ్రిటిషు అధికారికి ఇలా చెప్పాడు: "ఈ నౌక మొత్తం భారతదేశానికి చెందినది, ఇది భారతదేశ గౌరవానికి చిహ్నం. దీనిని నిర్బంధించినట్లయితే, సైన్యంలో తిరుగుబాటు చెలరేగుతుంది".
వాంకోవర్‌లో రాక
కుడి|thumb|250x250px| కోమగట మారు (ఎడమ వైపున దూరంగా ఉన్న ఓడ) కాపలాగా ఉన్న HMCS రెయిన్‌బోతొ పాటు చిన్న పడవల సమూహం కోమగట మారు, మొదట బురార్డ్ ఇన్లెట్‌లోని కోల్ హార్బర్ వద్ద CPR పైర్ A కి 200 మీటర్లు (200 గజాలు) దూరంలో కెనడియన్ జలాల్లోకి వచ్చినప్పుడు, వాంకోవర్‌లో ఇమ్మిగ్రేషన్ అధికారి ఫ్రెడ్ "సైక్లోన్" టేలర్ లంగరు వేయడానికి దాన్ని అనుమతించలేదు. కెనడా ప్రధాన మంత్రి రాబర్ట్ బోర్డెన్ ఓడను ఏమి చేయాలనేది నిర్ణయించగా, ప్రయాణీకులను దిగడానికి అనుమతించమని బ్రిటిష్ కొలంబియా రాష్ట్ర కన్జర్వేటివ్ ప్రీమియర్ రిచర్డ్ మెక్‌బ్రైడ్ స్పష్టమైన ప్రకటన ఇచ్చాడు. కన్జర్వేటివ్ MP HH స్టీవెన్స్ ఓడ ప్రయాణీకులను దిగడానికి అనుమతించడాన్ని వ్యతిరేకిస్తూ బహిరంగ సమావేశాన్ని ఏర్పాటు చేసాడు. ఓడను అక్కడ ఉండడానికి అనుమతించకూడదని అతడు ప్రభుత్వాన్ని కోరాడు. ప్రయాణీకులను ఒడ్డు నుండి దూరంగా ఉంచడానికి అతడు ఇమ్మిగ్రేషన్ అధికారి మాల్కం RJ రీడ్‌తో కలిసి పనిచేశాడు. రీడ్ మొండితనం, స్టీవెన్స్ మద్దతుతో కలిసి, ఓడలోని ప్రయాణీకుల పట్ల అనుచిత ప్రవర్తనకు దారితీసింది. అది రేవును వదలి వెనక్కి వెళ్ళాసిన తేదీ ముందుకు పొడిగించబడింది. దేశ వ్యవసాయ మంత్రి, మార్టిన్ బురెల్ జోక్యం చేసుకునే వరకు అది కొనసాగింది.
వాంకోవర్ నుండి నిష్క్రమణ
ఎడమ|thumb| కోమగట మారు లో ఇన్‌స్పెక్టర్ రీడ్, HH స్టీవెన్స్, వాల్టర్ హోస్. ప్రభుత్వం HMCS రెయిన్‌బో అనే నావికా దళ నౌకను కూడా మోహరించింది. చివరికి, కేవలం ఇరవై మంది ప్రయాణీకులను మాత్రమే కెనడాలోకి రానిచ్చారు. ఓడ మినహాయింపు చట్టాలను ఉల్లంఘించినందున, ప్రయాణీకుల వద్ద అవసరమైన నిధులు లేనందున, వారు భారతదేశం నుండి నేరుగా ప్రయాణించనందున, ఓడను వెనక్కితిప్పి జూలై 23 న ఆసియాకు బయలుదేరదీసారు.
వివాదం సమయంలో, కెనడాలోని పంజాబీలు కొందరు బ్రిటిష్ ఇమ్మిగ్రేషన్ అధికారి డబ్ల్యుసి హాప్‌కిన్సన్‌కు సమాచారాన్ని అందిస్తూ వచ్చారు. వీరిలో ఇద్దరు 1914 ఆగస్టులో హత్య చేయబడ్డారు. 1914 అక్టోబరులో విచారణలకు హాజరైనప్పుడు హాప్‌కిన్సన్‌ను వాంకోవర్ కోర్టులో కాల్చి చంపారు.
భారతదేశానికి తిరిగి వచ్చిన తర్వాత హార్బర్ వద్ద కాల్పులు
కోమగట మారు సెప్టెంబర్ 27 న కలకత్తా చేరుకుంది. నౌకాశ్రయంలోకి ప్రవేశించిన తరువాత, ఓడను బ్రిటిష్ గన్‌బోట్ నిలిపివేసి, ప్రయాణీకులకు కాపలా పెట్టారు. బ్రిటిష్ రాజ్ ప్రభుత్వం కోమగట మారు ప్రయాణీకులను చట్టాన్ని ఉల్లంఘించినట్లు స్వయంగా ఒప్పుకున్న వారిగా మాత్రమే కాకుండా, ప్రమాదకరమైన రాజకీయ ఆందోళనకారులుగా కూడా చూసింది. పసిఫిక్ నార్త్‌వెస్ట్‌లోని దక్షిణ ఆసియన్ల మధ్య తిరుగుబాటు సృష్టించడానికి శ్వేత జాతీయుల్లోని, దక్షిణ ఆసియన్ల లోని విప్లవశక్తులు కలిసి ఈ సంఘటనను ఉపయోగించుకుంటున్నట్లు బ్రిటిష్ ప్రభుత్వం అనుమానించింది. ఓడ బడ్జ్ బడ్జ్ వద్ద దిగినప్పుడు, బాబా గుర్దిత్ సింగ్‌ను, వారి నాయకులుగా భావించిన మరో ఇరవై మంది ఇతర వ్యక్తులనూ అరెస్టు చేయడానికి పోలీసులు వెళ్లారు. అతను అరెస్టును ప్రతిఘటించాడు, అతని స్నేహితుడు పోలీసుపై దాడి చేశాడు. ఓడలో అల్లర్లు రేగాయి. పోలీసులు కాల్పులు జరిపగ, పంతొమ్మిది మంది ప్రయాణికులు మరణించారు. కొందరు తప్పించుకున్నారు. మిగిలిన వారిని అరెస్ట్ చేసి జైలులో పెట్టారు. కొందరిని వారి గ్రామాలకు పంపేసారు. మొదటి ప్రపంచ యుద్ధం జరుగుతున్నంత కాలం వారిని గ్రామ నిర్బంధంలోనే ఉంచారు. ఈ సంఘటన బడ్జ్ బడ్జ్ అల్లర్లుగా ప్రసిద్ధి చెందింది.
గుర్దిత్ సింగ్ సాంధు పోలీసుల నుండి తప్పించుకుని 1922 వరకు అజ్ఞాతంలో ఉన్నాడు. మహాత్మా గాంధీ అతన్ని "నిజమైన దేశభక్తుడి" లాగా లొంగిపోవాలని కోరగా అతను లొంగిపోయాడు. ఐదేళ్ల జైలు శిక్ష అనుభవించాడు.
భారతదేశం
thumb| కోమగట మారు షహీద్ గంజ్, బడ్జ్ బడ్జ్ 1952 లో భారత ప్రభుత్వం బడ్జ్ బడ్జ్ దగ్గర కోమగట మారు అమరవీరుల స్మారకాన్ని ఏర్పాటు చేసింది. దీనిని భారత ప్రధాని జవహర్‌లాల్ నెహ్రూ ప్రారంభించాడు. స్మారక చిహ్నాన్ని స్థానికంగా పంజాబీ స్మారక చిహ్నం అని పిలుస్తారు. దీన్ని ఆకాశం వైపు చూస్తున్న కృపాణం లాగా రూపొందించారు.
ప్రస్తుతం ఉన్న స్మారక చిహ్నం వెనుక G + 2 భవనాన్ని నిర్మించేందుకు కోల్‌కతా పోర్ట్ ట్రస్ట్, కేంద్ర సాంస్కృతిక మంత్రిత్వ శాఖ, కోమగట మారు ట్రస్ట్ మధ్య త్రైపాక్షిక ఒప్పందం కుదిరింది. ఈ భవనంలో గ్రౌండ్ ఫ్లోర్‌లో అడ్మినిస్ట్రేటివ్ ఆఫీస్, లైబ్రరీ, మొదటి అంతస్తులో మ్యూజియం, రెండో దానిలో ఆడిటోరియం ఉంటాయి.
కోమగట మారు సంఘటన శతాబ్దిని పురస్కరించుకుని 2014 లో భారత ప్రభుత్వం రెండు ప్రత్యేక నాణేలను విడుదల చేసింది, INR 5, INR 100.
మూలాలు
వర్గం:బ్రిటిషు భారతదేశంలో తిరుగుబాట్లు వర్గం:భారతదేశంలో బ్రిటిషు వారు చేసిన నరమేధాలు వర్గం:భారత స్వాతంత్ర్యోద్యమంలో విప్లవ కార్యకలాపాలు
స్వామి వివేకానంద రౌజింగ్ కాల్ టు హిందూ నేషన్ (పుస్తకం)
హిందూ దేశానికి స్వామి వివేకానంద పిలుపు (1963) (స్వామి వివేకానంద రౌజింగ్ కాల్ టు హిందూ నేషన్) (ఇంగ్లీష్:Swami Vivekananda's Rousing Call to Hindu Nation) అనేది భారతీయ తత్వవేత్త స్వామి వివేకానంద రచనలు, ప్రసంగాల సంకలన పుస్తకం. దీనికి రాష్ట్రీయ స్వయం సేవక్ సంఘ్ నాయకుడు ఏక్నాథ్ రనడే సంపాదకత్వం వహించాడు. ఈ పుస్తకం 1963లో వివేకానంద జయంతి సందర్భంగా ప్రచురించబడింది. రనడే ఈ పుస్తకాన్ని స్వామి వివేకానందకు వ్యక్తిగత నివాళిగా అంకితం చేశాడు.
నేపథ్యం
స్వామి వివేకానంద కలకత్తా లో (ప్రస్తుతం కోల్‌కతా) 12 జనవరి 1863న జన్మించాడు. 1963 సంవత్సరాన్ని అతని జన్మ శతాబ్ది సంవత్సరంగా ప్రజలు జరుపుకున్నారు. ఆ సందర్బంగా భారతదేశం అంతటా అనేక కార్యక్రమాలు చేపట్టారు. 1963లో, రాష్ట్రీయ స్వయంసేవక్ సంఘ్ రెండవ సర్ సంఘచాలక్ ఎమ్.ఎస్. గోల్వాల్కర్, వివేకానంద రాక్ మెమోరియల్‌ ని స్థాపించే బాధ్యతను తీసుకోవలసిందిగా రానడేను అభ్యర్థించాడు. వివేకానంద రచనలను విరివిగా చదివిన రనడే ఆయన బోధనల వల్ల బాగా ప్రభావితమయ్యాడు. కన్యాకుమారిలోని వివేకానంద రాక్‌పై ఆలయ నిర్మాణానికి మొదట చొరవ తీసుకున్నాడు, ఆపై వ్యక్తిగత నివాళిగా కలకత్తాలో స్వామి వివేకానంద రౌసింగ్ కాల్ టు హిందూ నేషన్ పేరుతో వివేకానంద రచనల ఎంపిక పుస్తకాన్ని ప్రచురించాడు.
కంటెంట్
వివేకానంద తన జీవితకాలంలో, తత్వశాస్త్రం, మతం, సామాజిక శాస్త్రం, సంగీతం, వాస్తుశిల్పం వంటి విస్తృతమైన ఇతివృత్తాలపై మాట్లాడినప్పుడు, ఏక్నాథ్ రనడే తన సంకలనంలో భారతదేశ ప్రాచీన వారసత్వానికి సంబంధించిన వివేకానంద రచనలకు కవరేజీని పరిమితం చేశాడు. హిందుస్థాన్ వైభవాన్ని నెలకొల్పడానికి హిందువుల మనస్సాక్షిని ఉత్తేజపరచాలని వివేకానంద చేసిన "లేవండి! మేల్కొనండి!, గమ్యం చేరే వరకు విశ్రమించకండి" అనే పిలుపు ఈ పుస్తకంలో హైలైట్ చేయబడింది.
రనడే ఈ పుస్తకాన్ని నాలుగు భాగాలుగా విభజించాడు - ఎ) సందేశం బి) చిరునామాలు, ఉపన్యాసాలు, రచనల నుండి ఎంపికలు సి) కొన్ని పరిశీలనలు, ఉపదేశాలు, డి) మనిషిని తయారు చేయడం లేదా కార్మికులను తయారు చేయడం. ప్రతి భాగం అనేక అధ్యాయాలుగా విభజించబడింది, వీటిలో ప్రతి ఒక్కటి భారతదేశం, హిందూ ధర్మా నికి సంబంధించిన స్వామి వివేకానంద రచనలు, ప్రసంగాల ఎంపికలను కలిగి ఉంటుంది.
ప్రచురణ
వివేకానంద శతజయంతి సంవత్సరం అయిన 1963లో రనడే పుస్తకం ప్రచురించబడింది. ఈ పుస్తకాన్ని స్వస్తిక్ ప్రకాశన్, కలకత్తా వారు ప్రచురించారు. రనడే ఈ పుస్తకాన్ని స్వామి వివేకానందకు వ్యక్తిగత నివాళి అని పేర్కొన్నాడు.
సిద్ధాంతం
పుస్తకం ప్రధానంగా సానుకూల ఆదరణ పొందింది. "హిందూయిజం ఇన్ పబ్లిక్ అండ్ ప్రైవేట్: రిఫార్మ్, హిందుత్వ, లింగం, సంప్రదాయం" రచయిత ఆంటోనీ కోప్లీ ప్రకారం, ఈ పుస్తకం హిందుత్వ, హిందూమతం మధ్య వ్యత్యాసానికి సంబంధించిన వివేకానంద సిద్ధాంతాన్ని ఉదాహరించబడింది. స్వామి వివేకానంద బెంగాలీలో ప్రచురించిన పుస్తకం 1993లో ఆంగ్లంలోకి అనువదించబడింది, దీనికి మై ఇండియా, ఎటర్నల్ ఇండియా అని పేరు పెట్టారు. ఈ పుస్తకంలో రనడే పుస్తకం వలె అదే ఆకృతిని అనుసరించారు. ఇది వివిధ అంశాలపై వివేకానంద సూక్తుల సంకలనాన్ని కలిగి ఉంది.
మూలాలు
వర్గం:పుస్తకాలు
అనాతవరం
అనాతవరం డాక్టర్ బి.ఆర్. అంబేడ్కర్ కోనసీమ జిల్లా, ముమ్మిడివరం మండలం లోని గ్రామం. ఇది మండల కేంద్రమైన ముమ్మిడివరం నుండి 8 కి. మీ. దూరం లోను, సమీప పట్టణమైన అమలాపురం నుండి 7 కి. మీ. దూరంలోనూ ఉంది. ఇది సుమారు 600 సంవత్సరాల క్రితము ఏర్పడిన అగ్రహారము, నూకల గ్రామస్థులు బ్రాహ్మణులు వచ్చి ఇక్కడ స్థిరపడ్డారు.ఆంధ్ర విజ్ఞాన సర్వస్వము ప్రకారం 1930 ప్రాంతంలో అనాతవరం - తూర్పు గోదావరి జిల్లా అమలాపురము తాలూకా యందలి జమీందారీ గ్రామం. అప్పటి జనసంఖ్య 3,083 (1931 జనాభా లెక్కల ప్రకారం) ఉండేది.
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 5,473. ఇందులో పురుషుల సంఖ్య 2,752, మహిళల సంఖ్య 2,721, గ్రామంలో నివాసగృహాలు 1,393 ఉన్నాయి.
2011 భారత జనగణన గణాంకాల ప్రకారం ఈ గ్రామం 1720 ఇళ్లతో, 5785 జనాభాతో 950 హెక్టార్లలో విస్తరించి ఉంది. గ్రామంలో మగవారి సంఖ్య 2941, ఆడవారి సంఖ్య 2844. షెడ్యూల్డ్ కులాల సంఖ్య 2056 కాగా షెడ్యూల్డ్ తెగల సంఖ్య 80. గ్రామం యొక్క జనగణన లొకేషన్ కోడ్ 587760 .పిన్ కోడ్: 533222.